Seleukidų imperija

Seleukidų imperija – helenistinė imperija, atsiradusi padalinus Aleksandro Didžiojo užkariautas žemes. Seleukidų imperijos centras buvo Artimieji Rytai, o galios viršūnėje jai priklausė centrinė Anatolija, Levantas, Mesopotamija, Persija, dabartinis Pakistanas, Turkmėnija. Tai buvo helenistinės kultūros centras, kuriame dominavo graikų tradicijas išlaikęs ir graikiškai kalbantis makedoniečių elitas, labiausiai susitelkęs miestuose.

 Aleksandro imperijos padalinimas 

Aleksandras per trumpą laiką užkariavo Achemenidų imperiją, bet mirė jaunas, nepalikęs suaugusio įpėdinio. Imperiją pradėjo valdyti regentas Perdikas, o Aleksandro generolai tapo satrapais po Babilono padalinimo 323 m. pr. m. e.

 Seleuko iškilimas 

Aleksandro generolai (diadochai) pradėjo rungtyniauti dėl imperijos valdymo ir Ptolemėjas I, Egipto satrapas, pirmasis metė iššūkį naujai tvarkai, kuris sukėlė Perdiko nuvertimą. Dėl jo maišto įvyko antrasis imperijos padalinimas – Triparadiso padalinimas 320 m. pr. m. e. Seleukas, buvęs Perdiko dešiniąja ranka, bet vėliau padėjęs jį nužudyti, gavo Mesopotamiją ir nuo to laiko visas jėgas skyrė valdoms plėsti. Seleuko įsikūrimas Babilone 312 m. pr. m. e. laikomas imperijos įkūrimu. Jis valdė ne tik Babiloniją, bet ir rytines Aleksandro imperijos sritis. Seleukas nuvyko iki pat Indijos, kur susitarė Chandragupta Maurya atsisakyti kai kurių rytinių teritorijų mainais į 500 kovinių dramblių, kurie pasižymėjo prie Ipso.

 Plėtra į vakarus 

Po Seleuko ir Lysimacho pergalės prieš Antigoną I Ipso mūšyje 301 m. pr. m. e., Seleukas užėmė centrinę Anatoliją ir šiaurės Siriją. Sirijoje jis įkūrė Antiochiją prie Oronto, miestą pavadino tėvo vardu. Kita sostinė buvo įkurta į šiaurę nuo Babilono ir pavadinta Seleukija prie Tigro. Seleukidų imperiją pasiekė zenitą po buvusio sąjungininko Lysimacho mirties Korupediono mūšyje 281 m. pr. m. e., kai Seleukas valdė ir vakarinę Anatolijos dalį. Jis tikėjosi užimti ir likusias Lysimacho valdas Europoje, Trakiją ir pačią Makedoniją, bet jį nužudė Ptolomėjas Keraunas išlipant į Europos krantą. Jo sūnus ir įpėdinis Antiochas I Soteris, gavo visą Aleksandro imperijos Azijinę dalį, bet jam priešinosi Antigonas II Europoje ir Ptolemėjas II Egipte, todėl jis nesugebėjo užimti Europinės dalies.

 Kultūriniai mainai 

Dėl Seleukidų imperijos ribų nuo Egėjo jūros iki dabartinio Pakistano, ji tapo įvairiausių tautų (graikų, armėnų, persų, medų, asirų, žydų) katilu. Dėl milžiniško imperijos dydžio ir įvairovės Seleukidai tęsė Aleksandro pradėtą tautų vienybės idėją valstybei valdyti. Imperijos helenizacija buvo vykdoma įvairiose imperijos vietose įkuriant graikų miestus. Istoriškai svarbūs miestai (pvz.: Antiochija) buvo įkurti ar pervadinti graikiškais vardais. Kolonizacija vyko dėl to, kad Graikijoje buvo per daug gyventojų ir jie noriai kėlėsi į imperiją. Kolonizacija gynė valdovų interesus ir asimiliavo daug tautų. Išsimokslinę vietiniai gyventojai perėmė graikų kalbą ir tradicijas, kad galėtų dalyvauti visuomeniniame gyvenime, o valdantis makedoniečių elitas perėmė kai kurias vietines tradicijas. Tačiau ne visada Seleukidams sekėsi primesti helenizmą. Uždraudus judaizmą, žydai sukilo ir iškovojo nepriklausomybę.

 Karaliai 
+Seleukidų karaliaiKaralius Valdymas (pr. m. e.) Sutuoktiniai PastabosSeleukas I Nikatoras  Satrapas 311–305 Karalius 305–281  Apama Antiochas I Soteras 281–261  Stratonikė Antiochas II Teosas  261–246  Laodikė  Berenikė Seleukas II Kalinikas  246–225  Laodikė Seleukas III Keraunas  225–223   NužudytasAntiochas III Didysis  223–187  Laodikė  Euboja Seleuko III brolisSeleukas IV Filopatoras  187–175  Laodikė Antiochas IV Epifanas  175–163  Laodikė Antiochas V Eupatoras  163–161  Demetrijus I Soteras  161–150  Laodikė  Seleuko IV sūnusAleksandras I Balas  150–145  Kleopatra Tėja  Antiocho V sūnusDemetrijus II Nikatoras  145–138  Kleopatra Tėja  Demetrijaus I sūnusAntiochas VI Dionizas  145–140?   Aleksandro I sūnusDiodotas  140–138   UzurpatoriusAntiochass VII Sidetas  138–129  Kleopatra Tėja  Demetrijaus I sūnusDemetrijus II Nikatoras  (pakartotinai) 129–126  Kleopatra Tėja Aleksandras II Zabinas 129-123   apsišaukėlisSeleukas V Filometras]]  126/125   nužudytas motinosKleopatra Tėja  125–121    Nunuodyta Antiocho VIIIAntiochas VIII Gripas 125-96  Trifena  Kleopatra SelenėAntiochas IX Kizikenas 114-96   Kleopatra Selenė Seleukas VI Epifanas Nikatoras 96-95  Antiochas X Euzebas Filopatras  95-92 or 83  Kleopatra Selenė Demetrijus III Eukaeras  95-87  Antiochas XI Epifanas Filadelfas  95-92  Filipas I Filadelfas  95-84/83  Antiochas XII Dionizas  87-84  (Tigranas II)  83-69   Armėnijos karaliusSeleukas VII Kybiosaktas  83-69  Antiochas XIII Azietis 69-64  Filipas II Filoromėjas  65-63  
Kategorija:Diadochai
Kategorija:Senovės Sirija
Kategorija:Senovės Persijos imperijos